**Prvi dijalog o javnoj upravi - rezultati u cilju provedbe preporuka Posebne grupe za reformu javne uprave**

|  |  |
| --- | --- |
| **Preporuke sa sastanka Posebne grupe za reformu javne uprave** | **Očekivani rezultati sukladno dogovoru sa sastanka Posebne grupe za reformu javne uprave** |
| **Strateški okvir za reformu javne uprave** | |
| *Bosna i Hercegovina treba hitno finalizirati* ***cjelodržavni strateški okvir za reformu javne uprave*** *kojeg trebaju usaglasiti svi nivoi vlasti i utvrditi pokazatelje učinka, polazne osnove i ciljeve.* | * Vlada Republike Srpske i Vijeće ministara BiH se pozivaju na usvajanje Strateškog okvira za reformu javne uprave u najkraćem mogućem roku (po mogućnosti prije izbora). |
| *BiH treba izraditi* ***zajednički akcioni plan*** *u roku od 6 mjeseci od usvajanja Starteškog okvira za reformu javne uprave. Tek nakon usvajanja zajedničkog akcionog plana potrebno je razmotriti mogućnost izrade posebnih akcionih planova imajući u vidu različite učinke u oblastima koje se vezuju uz reformu javne uprave i to po nivoima vlasti.* | * Svi nivoi vlasti bi trebali početi surađivati na izradi nacrta Zajedničkog akcionog plana i, po potrebi, iskoristiti podršku RESPA-e, čak i prije nego što ostali nivoi vlasti usvoje Strateški okvir za reformu javne uprave. Nakon usvajanja Starteškog okvira za reformu javne uprave potrebno je usvojiti i Zajednički akcioni plan. |
| *BiH treba osigurati* ***redovne i efikasne koordinacijske*** *sastanke kako na političkom tako i na administrativnom nivou u okviru utvrđenih koordinacionih struktura za reformu javne uprave (kako je definisano u Strateškom okviru za RJU), kao i redovno uključivanje organizacija civilnog društva u praćenje provedbe Strateškog okvira.* | * Započeti održavanje redovitih sastanaka na političkom nivou kao i sastanaka između svih koordinatora za RJU i ostalih ključnih ministara i zainteresiranih strana vezano za RJU s jasno utvrđenom vodećom institucijom i metodama suradnje (npr. Zajedničkim akcionim planom se može predvidjeti organiziranje ministarskih konferencija). * Uspostaviti bolju koordinaciju između tehničkog i političkog nivoa kako bi reformske aktivnosti bile efikasnije. * Na nivou Federaciji Bosne i Hercegovine (FBiH) formirati formalne i neformalne dijaloške forume za podršku provedbe Strateškog okvira za RJU između federalnog i kantonalnog nivoa vlasti i javne uprave. |
| *BiH treba obavijestiti Evropsku komisiju o predstojećim odlukama o narednim koracima u pravcu izrade vjerodostojnog i relevantnog* ***cjelodržavnog strateškog okvira za upravljanje javnim finansijama*** *budući da je to i dalje ključni preduvjet za bilo kakvu diskusiju o budućim aktivnostima u smislu budžetske podrške i od ključnog značaja za privredu i dugoročnu fiskalnu poziciju BiH.* | * Utvrditi konkretne korake i izazove, kao i vremensk okvir za usvajanje Strateškog okvira za upravljanje javnim finansijama u cijeloj zemlji, koji će biti dostavljeni uoči sljedećeg dijaloga o RJU. |
| *BiH se treba konsultovati s Evropskom komisijom o nacrtu Strategije Republike Srpske za upravljanje javnim finansijama s obzirom da Republika Srpska treba pod hitno ubrzati aktivnosti na završetku Strategije.* | * Dostaviti na vrijeme nacrt o upravljanju javnim financijama Delegaciji EU kako bi dali komentare prije usvajanja. |
| *FOND ZA REFORMU JAVNE UPRAVE*  *Obavijestiti Evropsku komisiju o produženju Fonda za reformu javne uprave nakon 31.03.2018. Pored toga, obavijestiti Evropsku komisiju, zajedno s drugim donatorima u zemlji, o planiranim i poduzetim mjerama s ciljem jačanja efikasnosti Fonda za reformu javne uprave.* | * Svi relevantni nivoi vlasti trebali bi potpisati produženje Memoranduma o razumijevanju o Fondu za reformu javne uprave (Prilog VI) kako bi se osigurala provedba projekata vezanih za RJU. * Ured koordinatora za reformu javne uprave BiH treba odmah provesti analizu o tome kako unaprijediti funkcioniranje Fonda za RJU i koordinirati s drugim nivoima vlasti po tom pitanju. RS, FBiH i BD se pozivaju da daju svoj doprinos ovoj procjeni. * Ured bi trebao obavijestiti Evropsku komisiju o vremenskom okviru za dovršetak analize o unapređenju Fonda za RJU. |
| ***Državna služba i upravljanje ljudskim resursima*** | |
| *BiH će osigurati* ***usklađivanje politika državne službe*** *u pogledu zakonskih i institucionalnih aspekata, kao i alata za upravljanje ljudskim resursima na svim nivoima vlasti, uključujući i na nivou Federacije i kantona. BiH treba obavijestiti Komisiju o narednim koracima koji namjerava poduzeti u tom pogledu.* | * Usvojiti zajednički okvir politike upravljanja ljudskim resursima Vlada RS i BD BiH što je prije moguće * BiH i FBiH bi trebale poduzeti sve potrebne korake kako bi osigurali propisnu provedbu nedavno usvojenog Zajedničkog okvira politike upravljanja ljudskim resursima. * Osigurati standardizaciju politika državne službe i alata za upravljanje ljudskim resursima u skladu s načelima javne uprave, što u konačnici dovodi do standardizacije u cijeloj zemlji uz poštivanje nadležnosti svih nivoa vlasti. * Pripremiti opću politiku konkretne koordinacije upravljanja ljudskim resursima u cijeloj zemlji, a naročito u FBiH uključivanjem kantonalnog nivoa. |
| *BiH treba osigurati dosljednost između* ***zajedničkog okvira politike*** *i Akcionog plana za provedbu Strateškog okvira za RJU u svrhu usklađivanja aktivnosti na različitim nivoima vlasti.* | * Pripremiti opću politiku koordinacije upravljanja ljudskim resursima u cijeloj zemlji, a naročito u FBiH uključivanjem kantonalnog nivoa. |
| *BiH treba na adekvatan način regulisati* ***dosljedan i efikasan institucionalni okvir****. U tom smislu, uloge i odgovornosti za državnu službu i razvoj politike upravljanja ljudskim resursima, provedba i praćenje trebaju biti jasno podijeljene između nadležnih institucija. O ovome bi trebalo naročito povesti računa na nivou Federacije u smislu razjašnjavanja uloge između ministarstava pravde i Agencije za državnu službu.* | * Izraditi metode formalne i neformalne suradnje između svih institucija na svim nivoima vlasti zaduženih za upravljanje ljudskim resursima i politiku državne službe kako bi se omogućio zajednički pristup razvoju, provedbi i praćenju politika upravljanja ljudskim resursima i državne službe. |
| *BiH treba uskladiti* ***zakonodavstvo o državnoj službi*** *sa načelima javne uprave EU, izbjegavajući svaki pokušaj dalje politizacije državne službe.*  *Za viši i srednji nivo državnih službenika kao i za stručni (nerukovodeći) nivo državnih službenika BiH treba osigurati* ***otvoreno i transparentno zapošljavanje i zapošljavanje zasnovano na zaslugama****, korištenjem pismenih ispita i intervjua uz punu uključenost agencija za državnu službu i nezavisnh, stručnih i nepristrasnih komisija za odabir kandidata, što treba rezultirati odabirom najbolje rangiranog kandidata.*  *Vlasti u BiH trebaju provoditi* ***interne premještaje*** *u skladu sa postupkom zasnovanim na zaslugama, institucionalnim potrebama u smislu ljudskih resursa i uz saglasnost državnih službenika.* | * Dostaviti Evropskoj komisiji propise u najranijoj fazi postupka izrade u svim oblastima koje se odnose na RJU * Standardizirati propise o državnoj službi usklađivanjem s načelima javne uprave na svim nivoima i po potrebi izmijeniti postojeće problematične zakonske odredbe (koje su suprotne načelima javne uprave) u već usvojenim propisima, posebice u vezi sa zapošljavanjem na temelju zasluga i mobilnošću. * Promovirati mehanizme suradnje između svih nivoa vlasti, posebice između FBiH i kantona, kako bi se standardizirali propisi o državnoj službi u skladu s načelima RJU. * FBiH treba koordinirati s kantonalnim nivoom u pronalasku političkog konsenzusa o tome kako standardizirati propise državne službe u skladu s načelima RJU u FBiH. Potrebno je konzultirati Evropsku komisiju i SIGMA-u o tome kako standardizirati zakonske odredbe. * Republika Srpska treba dostaviti nacrt Zakona o državnoj službi nakon komentara koje je do sada dostavila SIGMA. |
| ***Odgovornost u radu*** | |
| *BiH treba osigurati daljnje usklađivanje* ***pristupa informacijama*** *između državnog i entitetskog nivoa, punu provedbu i redovno i efikasno praćenje ovih zakona. Potrebno je uvesti sankcije za kršenje obaveze omogućavanja pristupa javnim informacijama, a odabrane institucije će imati ovlasti za izricanje tih sankcija.* | * Ministarstvo pravde BiH bi trebalo finalizirati izradu nacrta Zakona o slobodni pristupa informacijama do 1. 10. 2018. godine, uzimajući u obzir preporuke TAIEX-a. Na entitetskom nivou, s ciljem osiguranja usklađivanja s EU i međunarodnim standardima, entitetski zakoni se sukladno tomu trebaju izmijeniti kako bi odražavali relevantne preporuke TAIEX-a. * Prilikom usklađivanja Zakona o slobodi informacijama RS-a s EU i međunarodnim standardima, RS treba naročito osigurati da odluka o davanju/odbijanju slobodnog pristupa informacijama bude izdana u formi zvanične upravne odluke a ne jednostavne obavijesti, s jasno propisanim žalbenim postupkom. |
| *Izmjene i dopune* ***Zakona o općem upravnom postupku*** *(ZOUP) koje su u toku treba koordinirati između Republike Srpske i Federacije BiH, kao i sa državnim nivoom i Brčko Distriktom kako bi se osigurale bolje i koherentnije upravne usluge za građane i poslovne subjekte u cijeloj zemlji kao i jedinstven pristup izradi tih zakona.* | * Sve tekuće aktivnosti u vezi izrade izmjena i dopuna Zakona o upravnom postupku na bilo kojem nivou vlasti trebaju omogućiti koordiniran pristup kako bi se izbjegla neusklađena rješenja. |